
DR.30.10.2018                                                                                                                            111                   

 
Izinkan saya memulakan penggulungan dengan hala tuju pendidikan negara. Hala 

tuju pendidikan. Tuan Yang di-Pertua, terima kasih kepada Yang Berhormat Tampin, Yang 
Berhormat Lenggong dan Yang Berhormat Marang yang bertanya tentang hala tuju dan 
perancangan pendidikan.  Kementerian Pendidikan Malaysia (KPM) bersetuju bahawa 
semua perubahan perlu dikaji dengan teliti berdasarkan pendekatan bottom-up dan bukan 
lagi top-down.   

Proses ini telah membawa Kementerian Pendidikan Malaysia (KPM) kepada siri-siri 
pertemuan dengan pemegang taruh dengan izin, stakeholders yang pelbagai seperti NGO, 
awam, kumpulan penulis dan sasterawan, kumpulan OKU, NUTP, IPPN, Kumpulan 
Kakitangan Akademik, gerakan mahasiswa, Kumpulan Pembela Hak Kanak-kanak serta 
Gabungan Majlis Guru Besar.  Hal ini selaras dengan cadangan daripada Al-Quran yang 
menyifatkan sikap orang mukmin, “Wa amruhum syura bainahum”, dengan izin iaitu mereka 
saling bermesyuarat dalam urusan mereka.  

Walau bagaimanapun, semua reformasi pendidikan tidak boleh berlaku semalaman.  
Oleh yang demikian, Kementerian Pendidikan Malaysia (KPM) telah mengenal pasti teras 
asas agenda reformasi pendidikan di Malaysia untuk dilaksanakan dalam jangka masa 
pendek dan juga untuk jangka masa panjang dalam tiga bentuk. 

Pertamanya, menekankan pendidikan yang berteraskan nilai dan kemanusiaan.  
Untuk itu, semua sekolah dan institusi pendidikan sama ada di peringkat politeknik ataupun 
universiti akan menerapkan budaya berteraskan nilai kasih sayang, dengan izin love, 
kegembiraan dengan izin happiness dan hormat-menghormati dengan izin mutual respect 
serta menghidupkan kembali nilai sivik, budaya membaca serta penghayatan nilai-nilai Islam 
yang universal.  Ini selari dengan apa yang telah disentuh oleh Yang Berhormat Tampin dan 
juga Yang Berhormat Marang.  Kementerian Pendidikan Malaysia (KPM) akan memastikan 
anak-anak belajar dengan seronok.   

Pendidik yang mendidik kerana cintakan ilmu serta sekolah sebagai kawasan yang 
selamat untuk anak-anak kita dan masyarakat yang saling hormat-menghormati di antara 
satu sama lain.  Sebagai langkah awal, sebuah manual nilai-nilai murni perhimpunan sekolah 
sedang dibina untuk memastikan sekolah bukan sahaja menerapkan nilai secara teori tetapi 
juga secara praktikal.  Maka, manual ini yang mengandungi nilai-nilai murni akan dibacakan 
pada setiap perhimpunan.  Setiap dua minggu, satu nilai baru akan diperkenalkan dan 
manual nilai murni ini akan diperkenalkan bermula tahun hadapan.   

Untuk menerapkan dan memperkenalkan nilai-nilai murni, ia akan dilakukan secara 
komprehensif dengan konsep pendidikan milik semua.  Anak-anak bukan sahaja akan 
menerima input mengenai nilai-nilai murni di perhimpunan-perhimpunan sekolah semata-
mata malah kita juga, Kementerian Pendidikan Malaysia (KPM) telah mendapatkan 
kerjasama media yang juga akan menyambut usaha ini.  Dengan ini, media akan turut 
memperkenalkan nilai-nilai yang pelbagai pada setiap dua minggu.  Media juga akan turut 
membantu menerbitkan public service announcement (PSA) dengan izin selari dengan nilai-
nilai yang diperkenalkan setiap dua minggu tersebut.  

Kementerian Pendidikan Malaysia (KPM) juga sedang cuba mendapatkan usaha 
sama dari pihak swasta untuk turut mempromosikan nilai-nilai murni di cawangan-cawangan 
mereka.  Sebagai contoh, Kementerian Pendidikan Malaysia (KPM) telah mendapatkan 
persetujuan awal daripada McDonald’s dan juga beberapa rangkaian restoran makanan 
terkemuka di bawah QSR Quality dan lain-lain lagi untuk turut membantu mempromosikan 
nilai-nilai tersebut pada setiap dua minggu selaras dengan apa yang diperkenalkan di 
perhimpunan-perhimpunan di sekolah.  

Dr. Hasan bin Bahrom [Tampin]:  Minta laluan. Minta laluan dari Tampin.  

■2000 

Dr. Maszlee bin Malik: KPM mahukan nilai-nilai murni dan penghayatannya berlaku 
di segenap kehidupan rakyat seperti yang telah saya sebutkan sebelum ini. Pendidikan 
adalah tanggungjawab semua dan milik semua. 

Timbalan Yang di-Pertua [Tuan Nga Kor Ming]: Yang Berhormat Menteri, Yang 
Berhormat Tampin hendak bertanya. 

Dr. Maszlee bin Malik: Ya. 

Timbalan Yang di-Pertua [Tuan Nga Kor Ming]:Yang Berhormat Tampin, sila. 



Izinkan saya memulakan penggulungan dengan hala tuju pendidikan negara. Hala. tuju pendidikan. Tuan Yang di-Pertua, terima kasih kepada Yang Berhormat Tampin, Yang Berhormat Lenggong dan Yang Berhormat Marang yang bertanya tentang hala tuju dan perancangan pendidikan. Kementerian Pendidikan Malaysia (KPM) bersetuju bahawa semua perubahan perlu dikaji dengan teliti berdasarkan pendekatan bottom-up dan bukan lagi top-down. Proses ini telah membawa Kementerian Pendidikan Malaysia (KPM) kepada siri-siri pertemuan dengan pemegang taruh dengan izin, stakeholders yang pelbagai seperti NGO, awam, kumpulan penulis dan sasterawan, kumpulan OKU, NUTP, IPPN, Kumpulan Kakitangan Akademik, gerakan mahasiswa, Kumpulan Pembela Hak Kanak-kanak serta Gabungan Majlis Guru Besar. Hal ini selaras dengan cadangan daripada Al-Quran yang menyifatkan sikap orang mukmin, "Wa amruhum syura bainahum", dengan izin iaitu mereka saling bermesyuarat dalam urusan mereka. Walau bagaimanapun, semua reformasi pendidikan tidak boleh berlaku semalaman. Oleh yang demikian, Kementerian Pendidikan Malaysia (KPM) telah mengenal pasti teras asas agenda reformasi pendidikan di Malaysia untuk dilaksanakan dalam jangka masa pendek dan juga untuk jangka masa panjang dalam tiga bentuk. Pertamanya, menekankan pendidikan yang berteraskan nilai dan kemanusiaan. Untuk itu, semua sekolah dan institusi pendidikan sama ada di peringkat politeknik ataupun universiti akan menerapkan budaya berteraskan nilai kasih sayang, dengan izin love, kegembiraan dengan izin happiness dan hormat-menghormati dengan izin mutual respect serta menghidupkan kembali nilai sivik, budaya membaca serta penghayatan nilai-nilai Islam yang universal. Ini selari dengan apa yang telah disentuh oleh Yang Berhormat Tampin dan juga Yang Berhormat Marang. Kementerian Pendidikan Malaysia (KPM) akan memastikan anak-anak belajar dengan seronok. Pendidik yang mendidik kerana cintakan ilmu serta sekolah sebagai kawasan yang selamat untuk anak-anak kita dan masyarakat yang saling hormat-menghormati di antara satu sama lain. Sebagai langkah awal, sebuah manual nilai-nilai murni perhimpunan sekolah sedang dibina untuk memastikan sekolah bukan sahaja menerapkan nilai secara teori tetapi juga secara praktikal. Maka, manual ini yang mengandungi nilai-nilai murni akan dibacakan pada setiap perhimpunan. Setiap dua minggu, satu nilai baru akan diperkenalkan dan manual nilai murni ini akan diperkenalkan bermula tahun hadapan. Untuk menerapkan dan memperkenalkan nilai-nilai murni, ia akan dilakukan secara komprehensif dengan konsep pendidikan milik semua. Anak-anak bukan sahaja akan menerima input mengenai nilai-nilai murni di perhimpunan-perhimpunan sekolah semata- mata malah kita juga, Kementerian Pendidikan Malaysia (KPM) telah mendapatkan kerjasama media yang juga akan menyambut usaha ini. Dengan ini, media akan turut memperkenalkan nilai-nilai yang pelbagai pada setiap dua minggu. Media juga akan turut membantu menerbitkan public service announcement (PSA) dengan izin selari dengan nilai- nilai yang diperkenalkan setiap dua minggu tersebut. Kementerian Pendidikan Malaysia (KPM) juga sedang cuba mendapatkan usaha sama dari pihak swasta untuk turut mempromosikan nilai-nilai murni di cawangan-cawangan mereka. Sebagai contoh, Kementerian Pendidikan Malaysia (KPM) telah mendapatkan persetujuan awal daripada McDonald's dan juga beberapa rangkaian restoran makanan terkemuka di bawah QSR Quality dan lain-lain lagi untuk turut membantu mempromosikan nilai-nilai tersebut pada setiap dua minggu selaras dengan apa yang diperkenalkan di perhimpunan-perhimpunan di sekolah. Dr. Hasan bin Bahrom [Tampin]: Minta laluan. Minta laluan dari Tampin. #2000. Dr. Maszlee bin Malik: KPM mahukan nilai-nilai murni dan penghayatannya berlaku di segenap kehidupan rakyat seperti yang telah saya sebutkan sebelum ini. Pendidikan adalah tanggungjawab semua dan milik semua. Timbalan Yang di-Pertua [Tuan Nga Kor Ming]: Yang Berhormat Menteri, Yang Berhormat Tampin hendak bertanya. Dr. Maszlee bin Malik: Ya. Timbalan Yang di-Pertua [Tuan Nga Kor Ming]:Yang Berhormat Tampin, sila.